*On first demand -takuu*

## Sähkön tuottaja Oy Esimerkki Ab (y-tunnus)

**Voimalaitos** Voimalaitos 1*[[1]](#footnote-2)*

**Edunsaaja** Energiavirasto (1738354-6)

**Takuun enimmäismäärä** Takuun enimmäismäärä (kirjaimin ja numeroin)[[2]](#footnote-3)

**Takuun eräpäivä** 31.12.2022[[3]](#footnote-4)

**Sitoumus**

Uusiutuvilla energialähteillä tuotetun sähkön tuotantotuesta annetun lain (1396/2010, jäljempänä ”tuotantotukilaki”) 33 §:n 1 momentin 1 kohdan nojalla sähkön tuottajan, jonka voimalaitos on hyväksytty preemiojärjestelmään, on annettava Energiaviraston hyväksi rakentamisvakuus yhden (1) kuukauden kuluessa preemiojärjestelmään hyväksymistä koskevan päätöksen tiedoksisaannista.

*Sähkön tuottajan* pyynnöstä allekirjoittanut Oy Pankki Ab sitoutuu peruuttamattomasti suorittamaan *Edunsaajan* vaatiman summan, joka voi olla korkeintaan yllä mainitun takuun enimmäismäärä, vastaanotettuaan *Edunsaajan* ensimmäisen kirjallisen maksuvaatimuksen sekä kirjallisen vahvistuksen, jossa todetaan, että *Sähkön tuottaja*, jonka *Voimalaitos* on hyväksytty preemiojärjestelmään, ei ole täyttänyt yhtä tai useampaa tuotantotukilain 33 §:n 1 momentin 2 kohdassa ja 3 kohdan a alakohdassa säädettyä velvollisuutta ja niihin liittyviä 4 kohdassa säädettyjä velvollisuuksia.

Mikäli sähkön tuottaja on 33 §:n 1 momentin 3 kohdan a alakohdassa säädetyn velvollisuuden mukaisesti liittänyt voimalaitoksen ainoastaan osittain sähköverkkoon kolmen (3) vuoden kuluessa preemiojärjestelmään hyväksymistä koskevan päätöksen antamisesta, *Edunsaaja* tulee vaatimaan rakentamisvakuuden osittaista suorittamista. Suoritettavan rakentamisvakuuden määrä vastaa tällöin sitä todentajan varmentamaa osuutta tarkennetun voimalaitoksen nimellistehosta, jota ei ole liitetty sähköverkkoon siten, että se tuottaa sähköä verkkoon.

Kaikki tähän takuuseen perustuvat vaatimukset on esitettävä kirjallisesti allekirjoittaneelle pankille viimeistään takuun eräpäivänä tullakseen huomioon otetuiksi.

Jos takuun eräpäivä ei ole pankkipäivä, vaatimukset on esitettävä pankille viimeistään seuraavana pankkipäivänä.

Tähän takuuseen sovelletaan Suomen lakia. Oikeuspaikkana on Helsingin käräjäoikeus.

Takuun käytyä tarpeettomaksi *Edunsaaja* palauttaa sen vakuuden antajalle osoitteeseen: Oy Pankki Ab:n yhteystiedot.

*\_\_\_\_\_*kuun \_\_\_\_ päivänä 2019

Oy Pankki Ab (Y-tunnus/ VAT- tunnus)

*Yhteyshenkilö: Nimi ja yhteystiedot*

1. Tarjouksen kohteena ollut voimalaitos. [↑](#footnote-ref-2)
2. Tuotantotukilain 33 §:n 1 momentin 1 kohdan mukaan rakentamisvakuuden suuruus on euroina summa, joka saadaan kertomalla tarjouksen mukaisen sähkön vuosituotannon määrä megawattitunteina kuudellatoista (16). [↑](#footnote-ref-3)
3. Rakentamisvakuuden tulee olla voimassa (ainakin) kolme (3) vuotta ja kuusi (6) kuukautta rakentamisvakuuden asettamiselle säädetystä viimeisestä vakuuden asettamispäivästä. Takuun eräpäivä on laskettu siten, että se täyttää lain vaatimuksen rakentamisvakuuden voimassaololle. [↑](#footnote-ref-4)